गुवाहाटी , जुन 21 : ब्रिहस्पथिबाराव राशिया हादोराव खुंजानाय FIFA बुहुम कापनि हान्जा - D नि गेलेनाय मैच - 23 आव क्रोएशिया आ अर्जेटीनाखौ 3.0 आव फेजेनो । बुहुमनि मुंदांखा अर्जेटीनानि गेलेगिरि लायनेल मेचिनि सिमांआ फैमाल जायो जेब्ला क्रोएशियानि Ante Rebic , Luca Modric आरो Ivan Rakitic आ अर्जेटीनाखौ गल सोयो । हान्जा - D नि जेन्नायमानि अर्जेटीनाया थांनाय मोननै गेलेनायनिफ्राय 1 Point ल' मोन्नो हादों जुदि नायजेरियाजों जानो गोनां गेलेनायाव देरहाया अब्ला बुहुम कापनिफ्राय ओंकार नांसिगोन । अर्जेटीनानि जेन्नायाव गोबां हेफाजाब होगिरिफोरा सोमोनांदों आरो दुखु मोनदों । सोरबाया हान्जाखौ सोंखारिदों । सोरबाया मेसिखौ जंखायदों । 
क्रोएशिया आ अर्जेटीनाखौ 3.0 आव फेजेनो